A megküzdési stratégiák, a depresszió és a szorongás szerepe a pajzsmirigybetegségekben
Authors: Pápai Annamária , Coșa Lucica Emilia , Cozma Maria Melania , Mihai Adriana 
Published: March 2021

Összefoglaló.
Bevezetés: A tudományos szakirodalomban számos kérdés
fogalmazódik meg a pajzsmirigybetegségeket befolyásoló pszichológiai
tényezőkről. Kevés tanulmány készült a pajzsmirigybetegségek és a megküzdési
stratégiák kapcsolatáról. Célkitűzés: Jelen tanulmányunk célja
felmérni a megküzdési stratégiák, a depresszió és a szorongás szintjének
változásait a pajzsmirigybetegek (hyperthyreosis és hypothyreosis) esetében a
gyógyszeres kezelés (Thyrozol és Euthyrox) hatására. Módszer: A
betegeket a szakorvos diagnózisa, illetve a TSH- és fT4-szint alapján
hyperthyreosis- (n = 10) és hypothyreosis- (n = 21) csoportba soroltuk. Mindkét
csoport tagjait az endokrinológiai kezelés előtt és után pszichológiai
felmérésnek vetettük alá. A felmérés során a megküzdési stratégiák felméréséhez
a következő skálákat alkalmaztuk: Kognitív Érzelem Szabályozás Kérdőív
(Cognitive Emotion Regulation Questionnaire – CERQ), Hobfoll-féle Megküzdési
Stratégia Kérdőív (Strategic Approach to Coping Scale – SACS). A Beck Depresszió
Kérdőívet (Beck Depression Inventory – BDI-II) alkalmaztuk a depresszió
felmérésére, az Állapot- és Vonásszorongás Kérdőívet (State-Trait Anxiety
Inventory, Form Y – STAI-Y) a szorongás szintjének felmérésére.
Eredmények: A két csoport pszichológiai és laboreredményeit
összehasonlítottuk a gyógyszeres kezelés előtt és után. Mind a
hyperthyreosisban, mind a hypothyreosisban szenvedő betegeknél magas volt a
depresszió és a szorongás szintje. A hyperthyreosisban szenvedő betegeknél a
depresszió magasabb. A gyógyszeres kezelés után a depresszió és a szorongás
szintje csökkent mindkét csoportban, a megküzdési stratégiák többnyire
változatlanok maradtak. Következtetések: Pajzsmirigybetegeknél
a kognitív viselkedésbeli pszichoterápiás beavatkozás a gyógyszeres kezelés
kiegészítő alternatívája lehet a szorongás és a depresszió szintjének
csökkentése és a diszfunkcionális megküzdési stratégiák módosítása
szempontjából. Orv Hetil. 2021; 162(7): 262–268.
Summary.
Introduction: There is a high interest in the scientific
literature in psychological factors that influence the course of thyroid
disease. There are a few studies on the link between thyroid disease and coping
strategies. Objective: In the present study, we aimed to
evaluate the manifestation of depression, anxiety and coping strategies in
people with thyroid disease and the impact of endocrinological medication on
these psychologic items. Method: The patients were grouped into
two groups, hyperthyroid (n = 10) and hypothyroid (n = 21), according to the
diagnosis established by the attending physician, TSH and fT4 level.
Patients with hyperthyroidism and hypothyroidism were evaluated before and after
endocrinological treatment with the Cognitive Emotion Regulation Questionnaire
(CERQ), Strategic Approach to Coping Scale (SACS) for the evaluation of coping
strategies, Beck Depression Inventory (BDI-II) for assessing the level of
depression, State-Trait Anxiety Inventory, Form Y (STAI-Y) for assessing
anxiety. These two groups have been compared. Results: The
psychological and laboratory results of the two groups were compared before and
after drug treatment. Both patients with hyperthyroidism and with hypothyroidism
had high levels of depression and anxiety. In hyperthyroidism, depression is
more severe. Following treatment with Thyrozol and Euthyrox, the level of
depression and anxiety decreases in patients with hyper- and hypothyroidism; the
coping strategies remained almost unchanged. Conclusion:
Cognitive-behavioral psychotherapeutic intervention could be supplementary to
drug treatment in terms of reducing anxiety, depression, and modifying
dysfunctional coping strategies for patients with thyroid diseases. Orv Hetil.
2021; 162(7): 262–268.